**25. Kanade puuris pidamise ja lindude nokkade lõikamise keelustamine**

Puurikanad on sunnitud veetma oma elu umbes A4 suurusel pinnal ega saa teha neile liigiomaseid tegevusi (ümber keeramine, liikumine, tiibade sirutamine, liivavannide võtmine, siblimine jm.).  Sel põhjusel on linnud tihti ka haiged ja stressis. Paljudes puurikanalates lõigatakse ka lindude tundlikke nokkasid ilma tuimestuseta. Seda tehakse seetõttu, on kitsastes tingimustes ma traatpuurides võivad halbadest pidamistingimustest hullunud linnud teineteist nokkima ja vigastama hakata. Oleme seisukohal, et puurikanade pidamine ja nokkade lõikamine peab olema tänapäeva ühiskonnas juba keelatud ning teeme ettepanku vastavate muudatuste viimiseks loomakaitseseadusesse ja selle alusel kehtestatud määrusesse – Nõuded kanade pidamisele ning selleks ettenähtud ruumile või ehitisele.

**30.11.2020 on Euroopa Parlament avalikustatud kõige värskema** [**uuringu**](https://www.europarl.europa.eu/RegData/etudes/STUD/2020/658539/IPOL_STU(2020)658539_EN.pdf)**[[1]](#footnote-1)**(50 lk uuring - lisatud) puuriloomade-lindude (sh kanade) kohta ning toonud välja kanade puuris pidamise pahupoole. Uuring kinnitab, et puurivaba pidamine Euroopas on võimalik ja saavutatav ning soovitab erinevaid abinõusid (sh poliitilisi ja legislatiivseid). Uuring toetab puurivaba pidamist ning selle koostajad asuvad seisukohale, et puurivabal pidamisel on nii loomadele kui ka lindudele (sh kanad) positiivne mõju ning puuris pidamise keelustamine õigusaktidega kogu Euroopa Liidu tasandil on teostatav ja loomade-lindude heaolu arvestav.

Puurikanade pidamise on keelanud Šveits ja Luxemburg ning alates 2027. aastast Tšehhi Vabariik, 2020. aastast Austria, 2025. aastast Saksamaa, 2030 aastast Slovakkia. Kanade nokkade lõikamine on keelatud Norras (1976), Soomes (1986), Rootsis (1988), Taanis (2013), Saksamaal (2017), Hollandis (2019). Puurikanade pidamine on keelatud ka paljudes US osariikides.

1. https://www.europarl.europa.eu/RegData/etudes/STUD/2020/658539/IPOL\_STU(2020)658539\_EN.pdf [↑](#footnote-ref-1)